Suvestinė redakcija nuo 2013-03-31 iki 2014-12-04

Įsakymas paskelbtas: Žin. 2012, Nr. 7-220, i. k. 111301MISAK0D1-1056

LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS TERITORIJOS PLANAVIMO STEBĖSENOS INFORMACINĖS SISTEMOS NUOSTATŲ PATVIRTINIMO

2011 m. gruodžio 29 d. Nr. D1-1056

Vilnius

Vadovaudamasis Valstybės informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061), 8 punktu ir įgyvendindamas Lietuvos Respublikos Vyriausybės 2008–2012 m. programos įgyvendinimo priemonių, patvirtintų 2009 m. vasario 25 d. nutarimu Nr. 189 (Žin., 2009, Nr. 33-1268), 3 lentelės „Lietuvos Respublikos Vyriausybės 2008–2012 metų veiklos strategijos nuostatų įgyvendinimo priemonės“ I skyriaus „Valstybės valdymo pertvarka“ 39 priemonę, tvirtinu:

Lietuvos Respublikos teritorijos planavimo stebėsenos informacinės sistemos nuostatus (pridedama).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2011 m. gruodžio 29 d. įsakymu Nr. D1-1056

LIETUVOS RESPUBLIKOS teritorijos PLANAVIMO stebėsenos INFORMACINĖS SISTEMOS

NUOSTATAI

I. BENDROSIOS NUOSTATOS

1. Lietuvos Respublikos teritorijos planavimo stebėsenos informacinės sistemos (toliau – Informacinė sistema) nuostatai (toliau – Nuostatai) nustato Informacinės sistemos tikslą, funkcijas, laukiamą rezultatą, organizacinę, informacinę ir funkcinę struktūrą, Informacinės sistemos valdytoją ir tvarkytoją, jų teises ir pareigas, kaupiamų duomenų šaltinius, Informacinės sistemos duomenų tvarkymą ir saugą, Informacinės sistemos modernizavimą ir likvidavimą.

2. Informacinės sistemos naudotojas – valstybės tarnautojas ar darbuotojas, dirbantis pagal darbo sutartį, turintis teisę naudotis Informacinės sistemos ištekliais pareigybės aprašyme nustatytoms funkcijoms atlikti.

3. Kitos Nuostatuose vartojamos sąvokos atitinka Lietuvos Respublikos teritorijų planavimo įstatyme (Žin., 1995, Nr. 107-2391; 2004, Nr. 21-617), Valstybės informacinių sistemų steigimo ir įteisinimo taisyklėse, patvirtintose Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061), Bendrųjų elektroninės informacijos saugos valstybės institucijų ir įstaigų informacinėse sistemose reikalavimuose, patvirtintuose Lietuvos Respublikos Vyriausybės 1997 m. rugsėjo 4 d. nutarimu Nr. 952 (Žin., 1997, Nr. 83-2075; 2007, Nr. 49-1891), vartojamas sąvokas.

II. Informacinės sistemos steigimo pagrinDas, tikslas, funkcijos ir laukiamas rezultatas

4. Informacinės sistemos steigimo pagrindas – Lietuvos Respublikos Vyriausybės 2008–2012 m. programos įgyvendinimo priemonių, patvirtintų 2009 m. vasario 25 d. nutarimu Nr. 189 (Žin., 2009, Nr. 33-1268), 3 lentelės „Lietuvos Respublikos Vyriausybės 2008–2012 metų veiklos strategijos nuostatų įgyvendinimo priemonės“ I skyriaus „Valstybės valdymo pertvarka“ 39 priemonė, taip pat Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617; 2006, Nr. 66-2429; 2010, Nr. 65-3195, Nr. 84-4404) 5 straipsnio 3 dalies 7 punktas, 4 dalies 6 punktas, 6 dalies 3 punktas ir 28 straipsnio 2 dalis, Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353; 2010, Nr. 125-6395), 8.6.3 punktas, Lietuvos Respublikos valstybės teritorijos bendrojo (generalinio) plano rengimo tvarkos aprašo, patvirtinto Lietuvos Respublikos Vyriausybės 2004 m. birželio 16 d. nutarimu Nr. 753 (Žin., 2004, Nr. 96-3533), 19 punktas, Lietuvos Respublikos aplinkos ministro 2004 m. gegužės 7 d. įsakymu Nr. D1-263 (Lietuvos Respublikos aplinkos ministro 2011 m. kovo 25 d. įsakymo D1-256 redakcija) patvirtintų Apskrities teritorijos bendrojo (generalinio) plano rengimo taisyklių X skyrius, Savivaldybės teritorijos bendrojo plano rengimo taisyklių X skyrius ir Miestų ir miestelių bendrųjų planų rengimo taisyklių X skyrius (Žin., 2004, Nr. 83-3029; 2011, Nr. 37-1773).

5. Informacinės sistemos tikslas – sukurti pagrindą ir sudaryti galimybes vykdyti Lietuvos Respublikos teritorijos planavimo stebėseną pasinaudojant gaunamų duomenų analize, turėti sąlygas bet kuriuo metu operatyviai gauti būtiną informaciją Lietuvos Respublikos teritorijos planavimo stebėsenai, analizuoti ir įvertinti tendencijas, modeliuoti ir prognozuoti Lietuvos Respublikos teritorijos raidą, padėti įvykdyti tarptautines funkcijas (Europos Sąjungos, Europos teritorinės sanglaudos, Baltijos jūros regiono), įvertinant duomenų analizės rezultatus parengti Lietuvos Respublikos teritorijos bendrojo plano įgyvendinimo ataskaitą, apskričių teritorijų bendrųjų (generalinių) planų įgyvendinimo ataskaitas, keistis analizių rezultatų duomenimis su valstybės kadastrais, registrais ir žinybiniais registrais, kitomis informacinėmis sistemomis.

6. Informacinės sistemos funkcijos:

6.1. kaupti ir sisteminti teritorijų planavimui reikalingus duomenis ir įvairiais pjūviais analizuoti jų būklės pasikeitimus;

6.2. vykdyti Lietuvos Respublikos teritorijos raidos analizę ir nustatyti Lietuvos Respublikos teritorijos pasikeitimų tendencijas ir prognozes;

6.3. sudaryti technines sąlygas vykdyti Lietuvos Respublikos teritorijos planavimo stebėseną visuose teritorijų planavimo lygmenyse ir keistis tarp lygmenų duomenimis ir informacija;

6.4. sudaryti technines sąlygas vykdyti Lietuvos Respublikos teritorijos bendrojo plano ir apskričių teritorijų bendrųjų (generalinių) planų įgyvendinimo stebėseną, Lietuvos Respublikos teritorijos bendrojo plano priemonių plano įgyvendinimo sprendinių stebėseną teritorine išraiška valstybinėje LKS-94 koordinačių sistemoje;

6.5. kaupti reikalingą informaciją naujų teritorijų planavimo dokumentų rengimui ir planų ir programų strateginio pasekmių aplinkai vertinimo stebėsenai;

6.6. sudaryti galimybes pateikti reikiamus duomenis Baltijos juros regiono, Europos Sąjungos ir Europos teritorinės sanglaudos teritorijų planavimo stebėsenos sistemoms;

6.7. užtikrinti erdvinių duomenų gavimą ir apsikeitimą per Lietuvos erdvinės informacijos portalą (toliau – LEII).

7. Laukiamas rezultatas – sukurta, įdiegta ir organizuota Lietuvos Respublikos teritorijos planavimo informacinė stebėsenos sistema, leidžianti nuolat kaupti ir analizuoti informaciją, stebėti ir prognozuoti teritorijos raidos tendencijas, jų įtaką Lietuvos Respublikos teritorijos vystymuisi, padedanti formuoti teritorijų planavimo politiką ir įvykdyti tarptautines funkcijas.

III. Informacinės sistemos organizacinė struktūra

8. Informacinės sistemos organizacinę struktūrą sudaro Informacinės sistemos valdytojas, Informacinės sistemos tvarkytojai ir Informacinės sistemos duomenų teikėjai ir gavėjai.

9. Informacinės sistemos valdytojas – Aplinkos ministerija.

10. Informacinės sistemos valdytojo funkcijos:

10.1. koordinuoti Informacinės sistemos tvarkytojo darbą;

10.2. atlikti Informacinės sistemos duomenų saugos reikalavimų laikymosi priežiūrą;

10.3. užtikrinti, kad Informacinė sistema būtų tvarkoma vadovaujantis šiais Nuostatais;

10.4. nagrinėti Informacinės sistemos tvarkytojo pasiūlymus dėl Informacinės sistemos tobulinimo, juos apibendrinti ir priimti sprendimą dėl Informacinės sistemos tobulinimo;

10.5. įgalioti Informacinės sistemos tvarkytoją sudaryti duomenų teikimo sutartis su Informacinės sistemos duomenų teikėjais, gavus Informacinės sistemos valdytojo įgaliojimus;

10.6. organizuoti Informacinės sistemos techninės ir programinės įrangos įsigijimą, nustatyti šios įrangos priežiūros reikalavimus, spręsti Informacinės sistemos modernizavimo ir plėtojimo klausimus;

10.61. sudaryti Lietuvos Respublikos teritorijos planavimo stebėsenos informacinės sistemos priežiūros komisiją ir patvirtinti jos veiklos planą;

Papildyta punktu:

Nr. D1-208, 2013-03-19, Žin., 2013, Nr. 33-1610 (2013-03-30), i. k. 113301MISAK00D1-208

10.7. atlikti kitus Nuostatuose nustatytus veiksmus.

11. Informacinės sistemos tvarkytojai – Būsto ir urbanistinės plėtros agentūra ir savivaldybių administracijos.

12. Informacinės sistemos tvarkytojų funkcijos:

12.1. Būsto ir urbanistinės plėtros agentūros funkcijos:

12.1.1. teikti Informacinės sistemos valdytojui pasiūlymus dėl Informacinės sistemos tobulinimo;

12.1.2. užtikrinti duomenų gavimą iš valstybės kadastrų, registrų, žinybinių registrų ir informacinių sistemų;

12.1.3. sudaryti duomenų teikimo sutartis su Informacinės sistemos duomenų teikėjais;

12.1.4. administruoti Informacinę sistemą ir jos duomenų bazę;

12.1.5. tvarkyti Informacinės sistemos duomenų bazės klasifikatorius;

12.1.6. tvarkyti Informacinės sistemos duomenis, užtikrinti tinkamą Informacinės sistemos veikimą;

12.1.7. teikti Informacinės sistemos duomenis, tarp jų ir tuos, kurie reikalingi nacionalinio lygmens teritorijų planavimo stebėsenos ataskaitoms rengti;

12.1.8. rengti regiono lygmens teritorijų planavimo dokumentų stebėsenos ataskaitas;

12.1.9. užtikrinti Informacinės sistemos techninės ir programinės įrangos funkcionavimą;

12.1.10. organizuoti ir koordinuoti Informacinės sistemos naudotojų mokymą, rengti mokymo ir kvalifikacijos kėlimo programas;

12.1.11. tvarkyti Informacinę sistemą vadovaujantis šiais Nuostatais ir kitais teisės aktais;

12.1.12. nustatyti savo darbo organizavimo principus ir tvarką;

12.1.13. atlikti kitus Nuostatuose nustatytus veiksmus;

12.2. savivaldybių administracijų funkcijos:

12.2.1. tvarkyti Informacinės sistemos duomenis, užtikrinti tinkamą Informacinės sistemos veikimą bei Informacinės sistemos duomenų saugą;

12.2.2. teikti Informacinės sistemos duomenis, tarp jų ir tuos, kurie reikalingi nacionalinio ir regiono lygmens teritorijų planavimo dokumentų stebėsenos atskaitoms rengti;

12.2.3. rengti rajono lygmens teritorijų planavimo dokumentų stebėsenos ataskaitas;

12.2.4. nustatyti savo darbo organizavimo principus ir tvarką;

12.2.5. atlikti kitus Nuostatuose nustatytus veiksmus.

13. Informacinės sistemos duomenų teikėjai yra:

13.1. Aplinkos apsaugos agentūra;

13.2. Aplinkos ministerija;

13.3. Klaipėdos universiteto Baltijos pajūrio aplinkos tyrimo ir planavimo institutas;

13.4. Kultūros paveldo departamentas prie Kultūros ministerijos;

13.5. Lietuvos automobilių kelių direkcija prie Susisiekimo ministerijos;

13.6. Lietuvos geologijos tarnyba prie Aplinkos ministerijos;

13.7. Lietuvos statistikos departamentas;

13.8. Nacionalinė žemės tarnyba prie Žemės ūkio ministerijos;

13.9. Priešgaisrinės apsaugos ir gelbėjimo departamentas prie Vidaus reikalų ministerijos;

13.10. valstybės biudžetinė įstaiga Lietuvos saugios laivybos administracija;

13.11. valstybės įmonė „Oro navigacija“;

13.12. valstybės įmonė „Vidaus vandens kelių direkcija“;

13.13. valstybės įmonė Registrų centras;

13.14. Valstybinė geležinkelio transporto inspekcija prie Susisiekimo ministerijos;

13.15. Valstybinė miškų tarnyba;

13.16. Valstybinė saugomų teritorijų tarnyba prie Aplinkos ministerijos;

13.17. Valstybinė teritorijų planavimo ir statybos inspekcija prie Aplinkos ministerijos.

14. Informacinės sistemos duomenų gavėjai yra Lietuvos Respublikos valstybės ir savivaldybių institucijos, kurių tiesioginėms funkcijoms atlikti reikalingi Informacinės sistemos duomenys.

IV. Informacinės sistemos Informacinė struktŪra

15. Informacinės sistemos informacinę struktūrą sudaro Informacinės sistemos duomenų bazė, per Informacinę sistemą perduodami duomenys, kiti duomenų srautai tarp Informacinės sistemos ir kitų valstybės kadastrų ir registrų, žinybinių registrų, informacinių sistemų ir kitų duomenų bazių, duomenų apdorojimo procesų rezultatai.

16. Informacinės sistemos duomenys:

16.1. teritorijų planavimo dokumentų duomenys (GIS forma);

16.2. įgyvendintos Lietuvos Respublikos teritorijos bendrojo plano įgyvendinimo priemonių plano priemonės valstybinėje LKS-94 koordinačių sistemoje teritorinė išraiška;

16.3. specialieji duomenys – duomenys, surinkti atliekant mokslo tiriamuosius darbus ir naudojami planavimo uždaviniams spręsti, taip pat kitose valstybėse vykstančių procesų, darančių poveikį Lietuvos Respublikos teritorijai, ir priimamų sprendimų duomenys.

17. Informacinės sistemos duomenų kaupimui ir tvarkymui naudojami duomenys:

17.1. metaduomenys;

17.2. valstybės kadastrų, registrų ir žinybinių registrų:

17.2.1. Geležinkelių infrastruktūros registro, kurio nuostatai patvirtinti Lietuvos Respublikos susisiekimo ministro 2004 m. gegužės 28 d. įsakymu Nr. 3-317 (Žin., 2004 Nr. Nr. 90-3327), Lietuvos Respublikos teritorijoje esančios geležinkelių infrastruktūros duomenys;

17.2.2. Georeferencinio pagrindo kadastro duomenys, ortofotografiniai žemėlapiai ir M 1:5 000, M 1:50 000, M 1:250 000 valstybiniai georeferencinių erdvinių duomenų rinkiniai;

17.2.3. Kultūros vertybių registro, kurio nuostatai patvirtinti Lietuvos Respublikos Vyriausybės 2005 m. rugsėjo 29 d. nutarimu Nr. 1053 (Žin., 2005, Nr. 117-4238; 2009, Nr. 117-5013), duomenys;

17.2.4. Lietuvos Respublikos adresų registro, kurio nuostatai patvirtinti Lietuvos Respublikos Vyriausybės 2004 m. birželio 10 d. nutarimu Nr. 715 (Žin., 2004, Nr. 93-3415; 2007, Nr. 105-4311), apskritis, savivaldybes, seniūnijas ir gyvenamąsias vietoves apibūdinantys duomenys;

17.2.5. Lietuvos Respublikos miškų valstybės kadastro, kurio nuostatai patvirtinti Lietuvos Respublikos Vyriausybės 2003 m. spalio 9 d. nutarimu Nr. 1255 (Žin., 2003, Nr. 97-4348), miško masyvų duomenys;

17.2.6. Lietuvos Respublikos nekilnojamojo turto kadastro duomenys, nurodyti Lietuvos nekilnojamojo turto kadastro įstatyme (Žin., 2000, Nr. 58-1704; 2003, Nr. 57-2530) kaip įrašomi žemės sklypų kadastro duomenys;

17.2.7. Lietuvos Respublikos saugomų teritorijų valstybės kadastro, kurio nuostatai patvirtinti Lietuvos Respublikos Vyriausybės 2002 m. balandžio 30 d. nutarimu Nr. 587 (Žin., 2002, Nr. 46-1745; 2010, Nr. 78-4019), duomenys – erdvinių duomenų rinkinių „Saugomos teritorijos“ ir „Natura 2000“ bendrieji duomenys;

17.2.8. Lietuvos Respublikos teritorijų planavimo dokumentų registro, kurio nuostatai patvirtinti Lietuvos Respublikos Vyriausybės 1996 m. birželio 19 d. nutarimu Nr. 721 (Žin., 1996, Nr. 60-1417; 2010, Nr. 91-4814), duomenys – parengtų teritorijų planavimo dokumentų sprendiniai (GIS forma);

17.2.9. Lietuvos Respublikos upių, ežerų ir tvenkinių kadastro, kurio nuostatai patvirtinti Lietuvos Respublikos Vyriausybės 2000 m. rugsėjo 19 d. nutarimu Nr. 1114 (Žin., 2000, Nr. 80-2422; 2009, Nr. 103-4318), duomenys;

17.2.10. Valstybinės reikšmės ir pavojingų objektų registro, kurio nuostatai patvirtinti Lietuvos Respublikos Vyriausybės 2000 m. lapkričio 8 d. nutarimu Nr. 1386 (Žin., 2000, Nr. 98-3117; 2006, Nr. 97-3783), bendrieji duomenys;

17.2.11. Žemės gelmių registro, kurio nuostatai patvirtinti Lietuvos Respublikos Vyriausybės 2002 m. balandžio 26 d. nutarimu Nr. 584 (Žin., 2002, Nr. 44-1676; 2006, Nr. 54-1961), duomenys;

17.3. informacinių sistemų:

17.3.1. Valstybinės geologijos informacinės sistemos GEOLIS, kurios nuostatai patvirtinti Lietuvos geologijos tarnybos prie Aplinkos ministerijos direktoriaus 2007 m. rugsėjo 18 d. įsakymu Nr. 1-107, duomenys;

17.3.2. Valstybinės reikšmės kelių informacinės sistemos, kurios nuostatai patvirtinti Lietuvos automobilių kelių direkcijos prie Susisiekimo ministerijos generalinio direktoriaus 2010 m. liepos 12 d. įsakymu Nr. V-172, valstybinės reikšmės kelių duomenys;

17.3.3. Integruotos statistikos informacinės sistemos, kurios nuostatai patvirtinti Statistikos departamento prie Lietuvos Respublikos Vyriausybės generalinio direktoriaus 2009 m. rugpjūčio 28 d. įsakymu Nr. DĮ-201 (kartu su Statistikos departamento generalinio direktoriaus 2011 m. gegužės 6 d. įsakymu Nr. DĮ-84), Rodiklių duomenų bazės duomenys;

17.4. kitų duomenų bazių:

17.4.1. BONUS programos duomenys;

17.4.2. CORINE žemės dangos duomenys;

17.4.3. esamų ir planuojamų Lietuvos jūrinių veiklų žemėlapio duomenys;

17.4.4. Lietuvos kraštovaizdžio vizualinės struktūros M 1:400 000, Lietuvos kraštovaizdžio fiziomorfotopų M 1:400 000, Lietuvos kraštovaizdžio geocheminių toposistemų M 1:400 000 ir Lietuvos kraštovaizdžio technomorfotopų M 1:400 000 duomenys;

17.4.5. Lietuvos Respublikos kraštovaizdžio erdvinės struktūros įvairovės ir jos tipų identifikavimo studijos duomenys;

17.4.6. skirtingos tikimybės potvynių grėsmės žemėlapiai;

17.4.7. valdomosios oro eismo paslaugų erdvės, patvirtintos valstybės įmonės „Oro navigacija“ generalinio direktoriaus 2004 m. kovo 29 d. įsakymu Nr. V-122, Lietuvos Respublikos oro erdvę kertančių oro kelių duomenys;

17.4.8. vidaus vandenų kelių duomenys – Lietuvos Respublikos valstybinės reikšmės vidaus vandenų kelių ir vietinės reikšmės vandenų kelių duomenys;

17.4.9. Baltijos jūros kelių duomenys.

18. Informacinę sistemą sudaro dviejų tipų duomenys:

18.1. erdviniai duomenys ir jų atributiniai duomenys, skaitmenine (kompiuterine) ir analogine forma apibūdinantys elementų (objektų) padėtį, formą ir erdvinius ryšius su kitais elementais. Erdviniai duomenys žymimi taškais, linijomis, laužtėmis, ploto elementais, simboliais ir vaizduoja fizinį objektą valstybinėje LKS-94 koordinačių sistemoje;

18.2. tekstiniai duomenys, tekstu ir skaičiais apibūdinantis fizinio objekto, jo dalies ar tam tikros objektų visumos kiekybines ir kokybines charakteristikas ir kintamumą.

19. Informacinės sistemos duomenys sąsajoje su valstybės registrų, kadastrų, valstybės ir savivaldybių institucijų erdvinių duomenų rinkinių duomenimis, pasiekiami naudotojams per Lietuvos erdvinės informacijos portalą Lietuvos Respublikos geodezijos ir kartografijos įstatymo nustatyta tvarka.

20. Visa Informacinės sistemos informacija, išskyrus įstatymų ir kitų teisės aktų nustatytus atvejus, yra teikiama neatlygintinai.

21. Duomenų gavėjams priklausomai nuo jų statuso ir vykdomų funkcijų Informacinės sistemos duomenys yra teikiami šiais būdais:

21.1. perduodant raštu, elektroniniu paštu ar kitomis ryšio priemonėmis;

21.2. suteikiant tiesioginę prieigą prie Informacinės sistemos;

21.3. skelbiant Informacinės sistemos duomenis Aplinkos ministerijos internetinio tinklalapio rubrikoje „Teritorijų planavimas“.

22. Informacinės sistemos duomenys duomenų gavėjams priklausomai nuo jų statuso ir vykdomų funkcijų teikiami teisės aktų nustatyta tvarka arba pagal duomenų gavimo sutartis, arba pagal vienkartinius prašymus.

V. Informacinės sistemos Funkcinė struktŪra

23. Informacinės sistemos funkcinę struktūrą sudaro posistemiai ir moduliai bei infrastruktūra.

24. Informacinę sistemą sudaro šios posistemės:

24.1. duomenų sistemino ir apdorojimo posistemė:

24.1.1. duomenų tvarkymas ir kokybės vertinimas;

24.1.2. duomenų apdorojimas ir konvertavimas;

24.1.3. duomenų analizės pagal tam tikrus indikatorius;

24.2. erdvinių duomenų posistemė:

24.2.1. erdvinė duomenų analizė;

24.2.2. duomenų ir informacijos teikimas teminiais žemėlapiais;

24.3. informacijos viešinimo posistemė:

24.3.1. nustatyta tvarka viešinama informacija apie Lietuvos Respublikos teritorijos planavimo stebėseną;

24.3.2. nustatyta tvarka viešinama informacija apie Lietuvos Respublikos teritorijos Bendrojo plano įgyvendinimo stebėseną;

24.4. administravimo posistemės, kuriose:

24.4.1. registruojami Informacinės sistemos naudotojai ir tvarkomi jų prisijungimo duomenys;

24.4.2. identifikuojami vidiniai ir išoriniai sistemos naudotojai, suteikiant jiems atitinkamą priėjimą pagal statusą ir vykdomas funkcijas prie tam tikrų duomenų;

24.4.3. tvarkomi klasifikatoriai;

24.4.4. tvarkomi sistemos parametrai;

24.4.5. tvarkomi automatinio duomenų mainų su kitomis informacinėmis sistemomis ir kitų duomenų registrų registrais parametrai ir vykdomi duomenų apsikeitimai, užtikrinantys sąveiką su kitais valstybės kadastrais, registrais, žinybiniais registrais ir informacinėmis sistemomis;

24.4.6. vykdomas duomenų kopijavimas ir archyvavimas.

25. Informacinės sistemos posistemių funkcionalumą užtikrinantys moduliai:

25.1. naudotojų identifikavimo modulis, skirtas identifikuoti naudotojus ir jų teises;

25.2. duomenų tvarkymo, apdorojimo, kokybės ir apsaugos (vidinis) modulis:

25.2.1. duomenų tvarkymo (rinkimas, kaupimas, saugojimas, papildymas, taisymas, naikinimas) funkcijos;

25.2.2. duomenų analizės (grupavimas, jungimas, loginės ir aritmetinės operacijos arba veiksmų visuma) funkcijos;

25.2.3. duomenų išsamumo ir kokybės įvertinimo funkcijos;

25.2.4. sistemos administravimas (kopijavimas, naudotojų administravimas, sisteminių parametrų tvarkymas ir kt.).

VI. Duomenų šaltiniai

26. Informacinės sistemos duomenys gaunami iš šių pirminių šaltinių:

26.1. Aplinkos apsaugos agentūra teikia 17.2.9, 17.4.1, 17.4.2, 17.4.4 ir 17.4.6 punktuose nurodytus duomenis;

26.2. Aplinkos ministerija teikia 17.4.5 punkte nurodytus duomenis;

26.3. Klaipėdos universiteto Baltijos pajūrio aplinkos tyrimo ir planavimo institutas teikia 17.4.3 punkte nurodytus duomenis;

26.4. Kultūros paveldo departamentas prie Kultūros ministerijos teikia 17.2.3 punkte nurodytus duomenis;

26.5. Lietuvos automobilių kelių direkcija prie Susisiekimo ministerijos teikia 17.3.2 punkte nurodytus duomenis;

26.6. Lietuvos geologijos tarnyba prie Aplinkos ministerijos teikia 17.2.11 ir 17.3.1 punktuose nurodytus duomenis;

26.7. Lietuvos statistikos departamentas teikia 17.3.3 punkte nurodytus duomenis;

26.8. Nacionalinė žemės tarnyba prie Žemės ūkio ministerijos teikia 17.2.2 punkte nurodytus duomenis;

26.9. Priešgaisrinės apsaugos ir gelbėjimo departamentas prie Vidaus reikalų ministerijos teikia 17.2.10 punkte nurodytus duomenis;

26.10. valstybės biudžetinė įstaiga Lietuvos saugios laivybos administracija teikia informaciją, nurodytą 17.4.9 punkte;

26.11. valstybės įmonė „Oro navigacija“ teikia 17.4.7 punkte nurodytus duomenis;

26.12. valstybės įmonė „Vidaus vandens kelių direkcija“ teikia informaciją, nurodytą 17.4.8 punkte;

26.13. valstybės įmonė Registrų centras teikia 17.2.4 ir 17.2.6 punktuose nurodytus duomenis;

26.14. Valstybinė geležinkelio transporto inspekcija prie Susisiekimo ministerijos teikia 17.2.1 punkte nurodytus duomenis;

26.15. Valstybinė miškų tarnyba teikia 17.2.5 punkte nurodytus duomenis;

26.16. Valstybinė saugomų teritorijų tarnyba prie Aplinkos ministerijos teikia 17.2.7 punkte nurodytus duomenis;

26.17. Valstybinė teritorijų planavimo ir statybos inspekcija prie Aplinkos ministerijos teikia 17.2.8 punkte nurodytus duomenis.

27. Duomenys iš susijusių valstybės registrų ir kadastrų ir žinybinių registrų, informacinių sistemų ir duomenų bazių gaunami teisės aktų nustatyta tvarka pagal duomenų teikimo ir gavimo sutartis.

VII. Duomenų sauga

28. Informacinės sistemos duomenų sauga užtikrinama organizacinėmis, techninėmis, technologinėmis, metodinėmis ir kitomis priemonėmis vadovaujantis Bendraisiais elektroninės informacijos saugos valstybės institucijų ir įstaigų informacinėse sistemose reikalavimais (Žin., 1997, Nr. 83-2075; 2007, Nr. 49-1891).

29. Informacinės sistemos duomenų sauga organizuojama vadovaujantis šiais Nuostatais, Lietuvos Respublikos aplinkos ministerijos informacinių sistemų saugaus elektroninės informacijos tvarkymo taisyklėmis ir saugos politiką įgyvendinančiais dokumentais.

VIII. Informacinės sistemos finansavimas

30. Informacinė sistema finansuojama iš Lietuvos Respublikos valstybės biudžeto ir kitų teisės aktuose nustatytų finansavimo šaltinių.

IX. INFORMACINĖS SISTEMOS modernizavimas IR LIKVIDAVIMAS

31. Informacinė sistema modernizuojama ir likviduojama Lietuvos Respublikos įstatymų ir Lietuvos Respublikos Vyriausybės nustatyta tvarka.

32. Likviduojant Informacinę sistemą, jos duomenys perduodami kitai informacinei sistemai ar valstybės archyvams Lietuvos Respublikos archyvų įstatymo (Žin., 1995, Nr. 107-2389; 2008, Nr. 50-1846) nustatyta tvarka arba sunaikinami.

X. Baigiamosios nuostatos

33. Už Nuostatų pažeidimus fiziniai ir juridiniai asmenys atsako Lietuvos Respublikos įstatymų nustatyta tvarka.

_________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-208, 2013-03-19, Žin., 2013, Nr. 33-1610 (2013-03-30), i. k. 113301MISAK00D1-208

Dėl Lietuvos Respublikos aplinkos ministro 2011 m. gruodžio 29 d. įsakymo Nr. D1-1056 "Dėl Lietuvos Respublikos teritorijos planavimo stebėsenos informacinės sistemos nuostatų patvirtinimo" papildymo